Tanpa dipunduga-duga, Hastinapura manggihi petaka. Wonten kiriman serat saking ratu ingkang wujudipun gandarwa, namanipun ugi sami, nun inggih Citrānggada. Wosing serat punika nantang ratu Citrānggada saking Hastinapura. Panjenenganipun duka, amargi kalih ratu ingkang gadhah asma sami, boten angsal gengsang sesarengan wonten saktunggal jaman. Citrānggada gadhah penggalih manawi salah satunggaling saking ratu punika kedah séda. Citrānggada putra Santanu sarujuk nampi tantangan kasebat. Salajengipun Citrānggada putra Santanu perang kaliyan Citrānggada gandarwa wonten ing kurusetra. Saksampunipun perang ingkang kadadosan tigang sasi, Citrānggada putra Santanu palastra, lajeng kakuwasananipun dipungantosaken rayinipun, inggih punika Wicitrawirya. Sadèrèngipun séda, Citrānggada dèrèng naté nikah, pramila boten gadhah katurunan.